שמעון ענתבי

שמעון ענתבי (1927 – 2004) היה סופר ילדים ופעיל חברתי ישראלי.

ביוגרפיה
ענתבי נולד בקהיר שבמצרים. מילא בעירו תפקידים בתנועה הציונית, התגייס ל"הגנה" במצרים ואיבד עין במהלך השירות. לאחר החלמתו המשיך בתפקידיו, עד שנעצר על ידי השלטונות. נכלא למשך שנה וחצי, ונשלח לחצי שנה לגלות בסיני. עם שחרורו גורש ממצרים.

ב-1950 עלה לישראל.

בארץ הקים חברה לייבוא וייצוא טכני.

קיבל את עיטור לוחמי המדינה (על"ה).

ב-1971 איבד את עינו השנייה והיה לנכה צה"ל.
לאחר פרישתו לגמלאות החל לכתוב סיפורים.

בשנת 1998 קיבל מעיריית חיפה תעודת הוקרה על התנדבותו למען הקהילה.

בתשס"א (2001) קיבל את אות הנשיא למתנדב.

ספרו "האיש של הכלבה הלבנה" נבחר כספר מוצע וכספר אהוב ב"מצעד הספרים השנתי לילדים ולנוער" (תלמידי כיתות ד'-ו') ע"ש מרים רות בשנת תש"ע.

נפטר בישראל בשנת 2004. הותיר אחריו שלוש בנות ונכדים.

ספריו
 האיש של הכלבה הלבנה: סיפור הצדעה לכלבי נחייה של עיוורים, ירושלים: כתר, 1983.
 הסבא המחייך נשאר במצרים, חיפה: ש' ענתבי, 1993. (סיפורה של משפחה יהודית במצרים)

הוקרה ופרסים
 1984 – הפרס הבינלאומי לספרות ע"ש יאנוש קורצ'אק, וושינגטון די. סי..
 תשס"א (2001) – אות הנשיא למתנדב.

קישורים חיצוניים
 
 שמעון ענתבי באתר עיריית רמלה 
 שמעון ענתבי הלך לעולמו באתר: 'תפוז'.

הערות שוליים

ישראלים ילידי מצרים
לוחמי ההגנה
עולים לאחר קום המדינה: 1948–1950
סופרי ילדים ונוער ישראלים
פעילים חברתיים ישראלים
פעילים ציונים במצרים
ישראלים שנולדו ב-1927
ישראלים שנפטרו ב-2004